গিয়াস উদ্দিন সেলিম

গিয়াস উদ্দিন সেলিম হলেন একজন বাংলাদেশী নাট্যকার, নাট্যনির্মাতা ও চলচ্চিত্রকার। মনপুরা (২০০৯) ও স্বপ্নজাল (২০১৮) পরিচালনার জন্য সর্বাধিক পরিচিত। তিনি দুইবার জাতীয় চলচ্চিত্র পুরস্কার গ্রহণ করেছেন: একবার মনপুরার জন্য শ্রেষ্ঠ চিত্রনাট্যকার পুরস্কার এবং আরেকবার আধিয়ার (২০০৩) চলচ্চিত্রের কাহিনীর জন্য শ্রেষ্ঠ কাহিনীকার পুরস্কার। শ্রেষ্ঠ চলচ্চিত্র বিভাগে মনপুরা ৩৪তম জাতীয় চলচ্চিত্র পুরস্কার লাভ করে। সেলিম তার কর্মজীবন শুরু করেন চিত্রনাট্যকার হিসেবে। পরে তিনি টেলিভিশন নাটক পরিচালনায় চলে যান। তার প্রথম পরিচালিত টেলিভিশন নাটক ছিল বিপ্রতীপ । ২০০৯ সালে তার প্রথম পূর্ণদৈর্ঘ্য ফিচার চলচ্চিত্র মনপুরা মুক্তি পায়। গিয়াস উদ্দিন সেলিম বাংলাদেশের ফেনী সদর উপজেলার জাহানপুর গ্রামে জন্মগ্রহণ করেন ও বেড়ে ওঠেন। তিনি রাজশাহী বিশ্ববিদ্যালয়ে মার্কেটিং বিভাগে অধ্যয়ন করেন। তিনি রাজশাহী বিশ্ববিদ্যালয়ে 'বিশ্ববিদ্যালয় থিয়েটার রাজশাহী'-এর প্রতিষ্ঠাতা সদস্য। বয়ঃসন্ধিকাল থেকে কবিতা লিখলেও ১৯৯২ সালে 'ঠ্যারো' নামে প্রথম পথনাটক লেখেন বিশ্ববিদ্যালয় থিয়েটারের জন্য। এখনো সে দলটি মুক্তিযুদ্ধভিত্তিক এ নাটক মঞ্চস্থ করে। তখনই নাট্যরূপ দেন আখতারুজ্জামান ইলিয়াসের চিলেকোঠার সেপাই। নির্দেশনা দেন আহসান হাবিব টিটোর ক্বাহার এবং রবীন্দ্রনাথের রথের রশি। নিজ দলের প্রয়োজনেই হয়ে উঠেন নাট্যকার-নির্দেশক। তার এরশাদ বিরোধী পথনাটক ছিল কাকলাম। ফেনী জেলাতে প্রথমত সুবচন নাট্যদলের সাথে কাজ করতেন। তখনকার সময় বন্ধুদের অনেকজন মিলে নাট্যদল গড়ে তুলেছিলেন। ঐ দলে কাজ করে মোট ১২ মঞ্চ নাটক করেন। ৩ জুন, ১৯৯০ তার সহপাঠী বন্ধু শাহ আজম শান্তনু'র নেতৃত্বে কয়েকজন মিলে প্রতিষ্ঠা করেন 'বিশ্ববিদ্যালয় থিয়েটার রাজশাহী' নামের নতুন থিয়েটার। সে বছরই প্রথম মঞ্চনাটক নির্দেশনা দেন। সেটি ছিল এসএম সোলায়মানের ইঙ্গিত। তাদের গড়া থিয়েটারটি এখনো আছে। ১৯৯৩ সালে পড়াশোনার পাঠ শেষে ঢাকায় এসে মাসুম রেজা এবং সালাউদ্দিন লাভলুর সাথে মিলে প্রতিষ্ঠা করেন 'স্ট্রিগ প্লাস' নামে একটি বিজ্ঞাপনী প্রতিষ্ঠান। ইলেকট্রনিক্স মিডিয়ায় গিয়াস উদ্দিন সেলিম প্রথমে নাট্যকার হিসেবেই কর্মজীবন শুরু করেন। অধিকাংশ নাটকই প্রচার হয় সে সময়ের জনপ্রিয় টিভি চ্যানেল একুশে টিভিতে। তার প্রথম টিভি নাটক পৌনঃপুনিক। এটি পরিচালনা করেন কাওসার চৌধুরী। সব মিলিয়ে তিনি রাতারাতি তারকা নাট্যকারে পরিণত হন। পরিচালক হিসেবে প্রথম নির্মাণ করেন বিপ্রতীপ, যা টিনেজারদের নিয়ে দেশের প্রথম নাটক। ২০০৩ সালে তিনি আধিয়ার চলচ্চিত্রের কাহিনী ও সংলাপ রচনা করেন। ছবিটি পরিচালনা করেন সাইদুল আনাম টুটুল। এই ছবির জন্য তিনি শ্রেষ্ঠ কাহিনীকার বিভাগে জাতীয় চলচ্চিত্র পুরস্কার লাভ করেন। ২০০৯ সালে তিনি নির্মাণ করেন মনপুরা চলচ্চিত্র। এতে প্রধান ভূমিকায় অভিনয় করেন চঞ্চল চৌধুরী, ফারহানা মিলি, মামুনুর রশীদ, ও ফজলুর রহমান বাবু। ছবিটি বেশ জনপ্রিয়তা লাভ করে এবং ব্যবসাসফল হয়। সেলিম এই ছবির জন্য শ্রেষ্ঠ চিত্রনাট্যকার বিভাগে জাতীয় চলচ্চিত্র পুরস্কার লাভ করেন। ২০১১ সালে ঈদের জন্য নির্মাণ করেন এক ঘণ্টার নাটক একটি সাধারণ প্রেমের গল্প। এতে অভিনয় করেছেন সমাপ্তি ওয়াদুদ, অদিতি ওয়াদুদ। ২০১৬ সালে তিনি মানিক বন্দ্যোপাধ্যায় রচিত কালোবাজারে প্রেমের দর গল্প অবলম্বনে নির্মাণ করেন আধুনিক প্রেম নাটক। এতে অভিনয় করেন মামুনুর রশীদ, চঞ্চল চৌধুরী, জিয়াউল ফারুক অপূর্ব ও রিমা। এই নাটক দিয়ে তিনি দুই বছর পর নাটক নির্মাণে ফিরেন। তার পরিচালিত স্বপ্নজাল চলচ্চিত্র নির্মাণাধীন রয়েছে। এতে প্রধান চরিত্রে অভিনয় করেছেন পরীমনি ও নবাগত ইয়াশ রোহান। বাঙাল সিনেমা গিয়াস উদ্দিন সেলিম এর প্রডাকশন হাউজ। এই হাউজ থেকে গিয়াস উদ্দিন সেলিম সিনেমা পরিচালনা করে থাকেন। এটি ঢাকায় লালমাটিয়াতে অবস্থিত। জুয়েইরিযাহ মউ - প্রধান সহকারী পরিচালক ইয়ামিন মজুমদার - কাস্টিং ডিরেক্টর ও সহকারী পরিচালক তুরান মুন্সি - লাইন প্রডিউসার ও প্রডাকশন ম্যানেজার পৌনঃপুনিক (টেলিভিশনে প্রচারিত তার প্রথম নাটক) বন্ধন অবগুণ্ঠন (ধারাবাহিক, চ্যানেল আই, ২০১১) রোদ (ধারাবাহিক, চ্যানেল ২৪, ২০১১) দক্ষিণের ঘর মাধবী অন্যান্য দ্বৈরথ স্বপ্নশকট প্রীতি (ওয়েব সিরিজ, বায়োস্কপ)। জাতীয় চলচ্চিত্র পুরস্কার মেরিল-প্রথম আলো পুরস্কার সিজেএফবি পারফরম্যান্স পুরস্কার মনপুরা "জাতীয় চলচ্চিত্র পুরস্কার ২০০৯"। দৈনিক জনকণ্ঠ। ২০১৫-১০-০৩ তারিখে মূল থেকে আর্কাইভ করা। সংগ্রহের তারিখ ২০১৮-১২-২১।  "Toasting the success of Monpura"। The Daily Star। ডিসেম্বর ২৩, ২০১৫ তারিখে মূল থেকে আর্কাইভ করা। সংগ্রহের তারিখ ডিসেম্বর ২২, ২০১৫।  "'Kajol Rekha': Giasuddin Selim delves into folklore with his new film"। The Daily Star। ডিসেম্বর ২২, ২০১৫। নভেম্বর ২৪, ২০১৫ তারিখে মূল থেকে আর্কাইভ করা। সংগ্রহের তারিখ অক্টোবর ৩১, ২০২৩।  "Monpura': An uncomplicated love story in an idyllic setting"। The Daily Star। ২২ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০১৫।  "Giasuddin Selim: How to bring about a revolution in Bangladeshi filmdom"। The Daily Star (ইংরেজি ভাষায়)। ২০১১-০৯-২৪। সংগ্রহের তারিখ ২০২৩-১০-৩১।  চৌধুরী, ইকবাল হোসাইন (২৯ আগস্ট ২০০৯)। "সময়ের তারকা গিয়াস উদ্দিন সেলিম"। দৈনিক প্রথম আলো। সংগ্রহের তারিখ ২১ জুন ২০১৭। [স্থায়ীভাবে অকার্যকর সংযোগ] http://www.banglanews24.com/LifeStyle/detailsnews.php?nssl=584[স্থায়ীভাবে অকার্যকর সংযোগ] "ঈদে গিয়াস উদ্দিন সেলিমের 'একটি সাধারণ প্রেমের গল্প'"। দৈনিক সমকাল। ২৬ আগস্ট ২০১১। সংগ্রহের তারিখ ২১ জুন ২০১৭। [স্থায়ীভাবে অকার্যকর সংযোগ] "নাটকে ব্যস্ত গিয়াস উদ্দিন সেলিম"। দৈনিক প্রথম আলো। ৮ জুন ২০১৬। সংগ্রহের তারিখ ২১ জুন ২০১৭।  "শুটিং শুরু হচ্ছে গিয়াস উদ্দিন সেলিমের স্বপ্নজাল চলচ্চিত্রের"। দৈনিক ইনকিলাব। ৫ ফেব্রুয়ারি ২০১৬। সংগ্রহের তারিখ ২১ জুন ২০১৭।  হক, রুদ্র (১৭ অক্টোবর ২০১৬)। "আমরাই মেইনস্ট্রিম: গিয়াস উদ্দিন সেলিম"। বিডিনিউজ টোয়েন্টিফোর ডটকম। ৫ মে ২০১৭ তারিখে মূল থেকে আর্কাইভ করা। সংগ্রহের তারিখ ২১ জুন ২০১৭।  উইকিমিডিয়া কমন্সে গিয়াস উদ্দিন সেলিম সংক্রান্ত মিডিয়া রয়েছে। বাংলা চলচ্চিত্র প্রবেশদ্বার ইন্টারনেট মুভি ডেটাবেজে গিয়াস উদ্দিন সেলিম (ইংরেজি) বাংলা মুভি ডেটাবেজে গিয়াস উদ্দিন সেলিম